[{"text_idx": "#000002", "text": "M-SParc a\u2019r Eisteddfod yn cydweithio i ddatblygu technoleg a\u2019r iaith Gymraeg"}, {"text_idx": "#000003", "text": "Mae\u2019r Eisteddfod Genedlaethol, sy\u2019n cael ei chynnal yng Ngheredigion fis Awst eleni, yn ffurfio partneriaeth gyffrous gyda Pharc Gwyddoniaeth pwrpasol cyntaf Cymru \u2013 M-SParc, i ddatblygu\u2019r Pentref Gwyddoniaeth a Thechnoleg, i ddathlu arloesi yn yr iaith Gymraeg, i arwain y gwaith o gefnogi sgiliau i bobl ifanc, ac i gynllunio ar gyfer Eisteddfodau\u2019r dyfodol!"}, {"text_idx": "#000004", "text": "Gyda\u2019i gilydd, mae\u2019r Eisteddfod ac M-SParc yn gweddnewid yr hyn y mae\u2019n ei olygu i fod yn arloesol ac yn annog pobl i feddwl am Gymru fel lle o newid, ffyniant a chyfle. M-SParc eleni sy\u2019n gyfrifol am arwain y trefniadau ar gyfer y pentref Gwyddoniaeth a Thechnoleg newydd yng Ngheredigion, ac mae hefyd eisoes yn gwneud y trefniadau ar gyfer Eisteddfod 2023 yn Lly\u0302n ac Eifionydd."}, {"text_idx": "#000005", "text": "Bydd y pentref yn cynnal digwyddiadau, arddangosfeydd, gweithgareddau, arbrofion, trafodaethau, sgyrsiau, darlithoedd a mwy, yn seiliedig ar y sector Gwyddoniaeth a Thechnoleg gyda chwmni\u0308au a sefydliadau o bob cwr o Gymru yn darparu\u2019r adloniant. Mae M-SParc wedi rhannu gweledigaeth gyda\u2019r Eisteddfod i wneud hyd yn oed mwy ar gyfer Eisteddfod Pen Lly\u0302n, gan sicrhau ei bod yn wythnos fythgofiadwy i ysbrydoli unrhyw un sy\u2019n ymweld."}, {"text_idx": "#000006", "text": "Dywedodd Pryderi ap Rhisiart, Rheolwr Gyfarwyddwr M-SParc\u201cPan glywson ni fod yr Eisteddfod yn chwilio am rywun i helpu i gydlynu\u2019r Pentref, fe wnaethon ni neidio ar y cyfle. Gorau po fwyaf o bobl y gallwn ni eu hysbrydoli a\u2019u cyrraedd i ddatblygu eu diddordeb mewn Gwyddoniaeth a Thechnoleg, yn enwedig Cymry sydd efallai\u2019n teimlo diffyg cysylltiad rhwng y sectorau hynny a\u2019r hyn y maen nhw\u2019n credu sydd ar gael yma yng Nghymru. Mae arloesedd yn gofyn am greadigrwydd, sydd ar gael yn helaeth ar y Maes!\u201d"}, {"text_idx": "#000008", "text": "Mae M-SParc eisoes wedi bod yn trafod opsiynau hybrid ar gyfer elfennau o\u2019r Eisteddfod ochr a\u0302 Haia, cwmni yn M-SParc sy\u2019n datblygu\u2019r platfform digwyddiadau ar-lein cwbl hygyrch cyntaf, gyda chyfieithiad Cymraeg awtomataidd. Gyda\u2019i gilydd, mae Haia, M-SParc a\u2019r Eisteddfod yn edrych ar opsiynau ar gyfer cynnal rhannau o\u2019r Eisteddfod dros y we\u0302 yn y dyfodol."}, {"text_idx": "#000009", "text": "\u201cDoes dim rheswm i bobl sy\u2019n teimlo nad ydyn nhw\u2019n gallu mynd i\u2019r Eisteddfod golli allan, boed hynny am resymau iechyd, daearyddiaeth, neu unrhyw beth arall, ac rydyn ni wrthi\u2019n trafod hyn ar gyfer y dyfodol. Rydyn ni\u2019n edrych ymlaen at weld sut mae\u2019r trafodaethau yma\u2019n datblygu.\u201d meddai Tom Burke, cyd-sylfaenydd a Phrif Swyddog Gweithredol Haia. Mae M-SParc yn berchen ar Haia yn rhannol, ac mae wedi cydnabod ei effaith gadarnhaol bosibl ar gymunedau Cymru."}, {"text_idx": "#000011", "text": "Cynhelir trafodaeth panel ar Dechnoleg Iaith a\u2019r Cyfleoedd i Gymru am 1pm. Bydd Sioned Young o Mwydro yn rhan o\u2019r panel, ar o\u0302l ennill Hac Iaith M-SParc a Llywodraeth Cymru yn ddiweddar, gan fynd ati i ateb y cwestiynau yngly\u0302n a\u0302 sut gall technoleg newydd ddatblygu ffyrdd i siaradwyr Cymraeg presennol ddefnyddio\u2019r iaith yn fwy yn eu bywydau bob dydd. Bydd Sioned yn canolbwyntio ar ei gwaith o weithdai cymunedol mewn ardaloedd dosbarth gweithiol, gan arwain at ddatblygu buddiannau iaith Gymraeg ar gyfer y cyfryngau cymdeithasol a fydd yn galluogi siaradwyr Cymraeg i barhau i gyfathrebu yn eu hiaith frodorol \u2013 pam dweud Menai Bridge yn hytrach na Phorthaethwy?"}, {"text_idx": "#000012", "text": "Wythnos Dechnoleg Cymru yn penodi llwyfan digwyddiadau hybrid Cymreig i gynnal uwchgynhadledd ryngwladol"}, {"text_idx": "#000015", "text": "Beth hoffech chi glywed amdano?"}, {"text_idx": "#000016", "text": "Dylunio a datblygu gan KOPA"}]